এরই মধ্যে গত রোববার কাস্টমস হাউসের সহায়তায় সিআইডি চারটি চালানের ৯৬ কার্টন শনাক্ত করে। এগুলো এশা এন্টারপ্রাইজ, মতি এন্টারপ্রাইজ, আলমগীর এন্টারপ্রাইজ ও আরেকটি প্রতিষ্ঠানের নামে আসে। বেশির ভাগই ইথিওপিয়ার জিয়াদ মুহাম্মদ ইউসুফের কাছ থেকে আনা। তবে কেনিয়া থেকেও আসে কয়েকটি কার্টন। একটি চালান ছয় মাস আগে আসে। মালিকানাসহ অন্য জটিলতার কারণে বিমানবন্দরে আটকে ছিল সেটি। এক সপ্তাহ আগে আসে আরো একটি চালান। বাকি দুই চালান দু-তিন মাসের মধ্যে এসেছে। এগুলো গ্রিন টির মতো প্যাকেটে আনা হয়েছে। সিআইডি এরই মধ্যে গ্রহণকারী বা আমদানিকারকের ঠিকানা যাচাই শুরু করেছে। অন্য সংস্থাগুলোও তদন্ত করছে। তাদের ধারণা, এখন পর্যন্ত ১৯টি ঠিকানা পাওয়া গেলেও আরো বেশিসংখ্যক ব্যক্তি ‘খাট’ বিক্রিতে জড়িত।